INNKALLING TIL ÅRSMØTE I MENTAL HELSE BÅTSFJORD

TID OG STED:

Onsdag 28. februar 2024 kl. 18.00 på Båtsfjord Royal Hotell

**Sak 1: Åpning/konstituering**
Velkommen ved styrets leder, navnefortegnelse over fremmøtte medlemmer med gyldig medlemskap.

* **Godkjenning av innkalling og dagsorden**

**Forslag til vedtak:** Innkalling og dagsorden godkjennes.

* **Valg av møteleder og sekretær for årsmøtet**

**Forslag til vedtak:** Torbjørn Tangen velges til møteleder og

Knut Harald Eriksen velges til sekretær

* **Fastsettelse av forretningsorden**

Møteleder referer fremlagte forslag til forretningsorden.

**Forslag til vedtak:** Forretningsorden godkjennes.

* **Valg av to protokollunderskrivere**

**Forslag til vedtak:** Årsmøtet velger to protokollunderskrivere

* **Valg av tellekorps**

**Forslag til vedtak:** Årsmøtet velger to personer til tellekorps

**Sak 2: Årsmelding for årsmøteperioden og revidert regnskap for forrige kalenderår**

Leder refererer årsberetningen for perioden og det åpnes

for spørsmål og kommentarer.

**Forslag til vedtak:** Årsberetning for Mental Helse Båtsfjord for 2023 godkjennes.

Kasserer redegjør for revidert regnskap og det åpnes for

spørsmål og kommentarer.

**Forslag til vedtak:** Revidert regnskap for Mental Helse Båtsfjord for 2023 godkjennes.

**Sak 3: Fastsettelse av honorar / godtgjørelse for styret**

**Forslag til vedtak:** Det fastsettes ikke honorar/godtgjørelser for styret.

**Sak 4: Saker foreslått etter § 25.4**

Det foreligger ingen saker foreslått etter § 25.4

**Sak 5: Handlingsplan til neste ordinære årsmøte**

**Forslag til vedtak:**

Styrets forslag til handlingsplan vedtas som retningsgivende for styrets arbeid til neste ordinære årsmøte.

**Sak 6: Budsjett for inneværende kalenderår**

Kasserer redegjør for styrets forslag til budsjett.

**Forslag til vedtak:** Styrets forslag til budsjett vedtas.

**Sak 7: Valg**

For lokallag:

* Valg av leder, kasserer og minimum ett styremedlem. Det er videre fritt opp til lokallagene å velge flere representanter til andre verv i lokallagsstyret.
* Styret velges normalt for 2 år, slik at omtrent halvparten av styret velges hvert år.
* Valg av delegater med vararepresentanter i nummerert rekkefølge til årsmøte i fylkeslaget dersom fylkeslaget har valgt å avvikle årsmøte ved bruk av delegater, jfr § 20.2.
* Valg av valgkomité på fortrinnsvis tre medlemmer.
* Valg av to revisorer for lokallag som ikke har skriftlig avtale med ekstern registrert eller statsautorisert revisor.

**Valgkomiteens forslag følger vedlagt innkallingen.**

Styret i Mental Helse Båtsfjord

Båtsfjord 13. februar 2024

Forretningsorden

1. Møteleder leder årsmøtets saksbehandling. Møteleder har rett til å stille forslag om ordskiftets avslutning.
2. Alle som ønsker ordet må gi tegn ved håndsopprekning. Årsmøtedeltagerne har rett til å ta ordet inntil to ganger i samme sak. Taletiden settes til tre minutter første gang, og til to minutter annen gang.
3. Alle forslag må leveres skriftlig til møteleder, undertegnet med hvilken sak det gjelder og navn på forslagstilleren. Etter at det er vedtatt å sette strek, kan det ikke fremsettes nye forslag. Forslag som ikke har forbindelse med de saker som er oppført på dagsorden, kan ikke behandles.
4. Årsmøtet er åpent for observatører. Observatører som ikke er medlemmer har ikke tale,- forslags,- og stemmerett.

SAK 2 ÅRSMELDING FOR MENTAL HELSE BÅTSFJORD – 2023

Innledning:

Mental Helse er en medlemsorganisasjon for alle mennesker med psykiske helseproblemer, pårørende og andre interesserte. Mental Helse arbeider for at alle kan leve et meningsfylt liv og oppleve egenverd og mestring. Våre verdier er likeverd, åpenhet, respekt og inkludering.

Mental Helse Båtsfjord hadde 65 medlemmer pr. 31.12.2023, en økning på 24 medlemmer forrige årsmøteperiode (41 medlemmer)

Styret har i perioden bestått av:

Leder : Knut Harald Eriksen

Kasserer : Tone Sund Wahl

Styremedlem : Edel Tangen

Styremedlem : Jorid Jakobsen

Styremedlem : Vigdis Hildonen

Varamedlem : Bodil Kristine Persen

Valgkomite : Gudrun Solberg, June Lorentzen.

 Maiken Nicolaisen har trukket seg fra valgkomiteen pga flytting.

Revisor(er) : Majken Holmgren, Bjørg Wærnes

Økonomi:
Mental Helse Båtsfjord får i hovedsak sine inntekter fra andel av medlemskontingent og velferdstilskudd fra Mental Helse. I tillegg får vi støtte fra kommunen, loddsalg, grasrotmidler ol.

Utgiftene relaterer seg i all hovedsak til kurs, turer og medlemsaktivitet. Mental Helse Båtsfjord hadde et overskudd / underskudd i 2023 på xxxx,- kr. Se for øvrig revidert årsregnskap for detaljer.

Møter:
Det er avholdt 6 styremøter og 1 medlemsmøte i perioden.

På medlemsmøtet hadde kommunepsykolog Maiken Nicolaisen foredrag med tema Selvivaretakelse. Temaet var både inspirerende og matnyttig når det gjelder å håndtere ulike hverdagsutfordringer. Foredraget ligger tilgjengelig på vår messengergruppe.

Edel Tangen og Doris Harila var våre delegater på fylkesårsmøtet til Mental Helse Troms og Finnmark. Knut Harald Eriksen deltok som leder av valgkomiteen i fylkeslaget.

Brukermedvirkning:
Oversikt over brukerrepresentanter og i hvilke fora de er representert:

Knut Harald Eriksen, representant i Brukerutvalget til Finnmarkssykehuset for perioden 2022-2024.

Aktiviteter:
Det er gjennomført følgende aktiviteter i 2023:

Feiring av samefolkets dag 6. februar i grillhytta til pensjonistforeninga og grillhytta på 4H gården, sommerfest på 4H- gården, TrimBingo på torsdager, luciafeiring i grillhytta til pensjonistforeninga, julaftenfeiring på Båtsfjord Royal Hotell.

**Markeringer**

Fakkeltog i Tana i januar for å markere motstand mot foreslått nedleggelse av døgntilbudet ved DPS Øst-Finnmark

Kurs
Styremedlemmer og medlemmer har deltatt på ulike nettkurs i regi av Mental Helse sentralt; kurs i årsmøteforberedelse, regnskapsprogram AlphaReg, bruk av nettsider, kurs for valgkomite, kurs i hvordan søke tilskuddsmidler fra DAM-stiftelse, FUNKIS kurs (vårt studieforbund) med fokus på hva er et kurs og kravet til studieplaner, registreringer i forkant og etterarbeid.

Lokallaget i samarbeid med ROP-tjenesten har avholdt kurs i Mestring og Aktivitet med til sammen 19 deltakere på Farmen i Syltefjord 9. september 2023.

Pål Hartvig Forbergskog hadde foredrag med tema Hva er god mental helse?

Foredraget er tilgjengelig på vår messengergruppe.

Knut Harald Eriksen har deltatt på konfirmantundervisning med fokus på psykisk helse.

**Representasjon**

Pål Hartvig Forbergskog er oppnevnt i Mannsutvalget som er nedsatt av sentralstyret i Mental Helse med fokus på menn og psykisk helse. Deres arbeid skal være ferdigstilt til landsmøtet høsten 2024.

Leder har deltatt på nettmøter med landsleder Ole Marius Minde Johnsen der han har orientert om aktuelle tema i Mental Helse. Leder har deltatt på fellesmøte med alle lokallag ift hvordan motivere til og dra i gang ulike aktiviteter. Mental Helse Båtsfjord deltar i et pilotprosjekt med fokus på rekruttering av frivillige med oppstart 1. halvår 2024.

Samarbeid:

Vi vil takke for samarbeidet med kommunens ROP-tjeneste, Sneskavla 4H, Farmen i Syltefjord, Båtsfjord Royal Hotel, Sørnes Elektro, Båtsfjord Industriservice, Båtsfjord Røde Kors og Båtsfjord Frivilligsentral.

Samarbeidet har bidratt til at vi har kunnet holde et høyt aktivitetsnivå i årsmøteperioden.

Verdensdagen:
Mental Helse Båtsfjord markerte Verdensdagen 2023 med stand utenfor Coop Extra på dagtid og grilling på kvelden. Vi ga støtte til arrangement i regi av Ungdomsklubben på verdensdagen. Se vedlagte rapport.

Sluttord:
Laget har hatt mange ulike aktiviteter gjennom hele årsmøteperioden. En stor takk til alle våre samarbeidspartnere og ikke minst våre frivillige.

Båtsfjord, 13. februar 2024

Knut Harald Eriksen /s/ Tone Sund-Wahl /s/ Edel Tangen /s/

Jorid Jakobsen /s/ Vigdis Hildonen /s/ Bodil Persen /s/

Vedlegg:

**Fra:** Marlyn Nilsen Olavson <marlyn.olavson@batsfjord.kommune.no>
**Sendt:** fredag 24. november 2023 09:03
**Til:** Mental Helse Båtsfjord <baatsfjord@lokallag.mentalhelse.no>
**Emne:** Rapport om brukte midler

Her kommer en kort rapport om hva vi brukte midlene fra mental helse på, for å markere verdensdagen for psykisk helse!

Vi valgte å ha tie dye/klesmalings verksted på verdens dagen i år. Pengene blei brukt på maling, tekstiltusjer, vaffelrøre og pålegg.

Vi lagde til en stasjon på kjøkkenet på ungdomsklubben, slik at de som ville kunne stikke inn der å være med på «verksted». Det var 10-12 ungdommer som satte seg ned å malte på gensere, t-skjorter og tøyvesker. Men det var mange som var innom for å prate, og se hva vi gjorde! På klubben denne dagen var det ca 30 ungdommer. Jentene som var der, hadde tatt med ei jente som nettopp var flyttet til Båtsfjord, og ikke kunne norsk. Hun var med hele kvelden, og har egentlig vært å se på klubben flere ganger i uka siden. Jeg hadde også tatt med klistremerkene fra verdensdagen.no, og ungdommene svarte på de forskjellige spørsmålene. Klistremerkene skal klistres på en plakat, og henges på klubben. «Hva betyr det å være en god venn», «nevn tre ting som får deg til å føle at du hører til» osv. Vi fikk fine samtaler rundt spørsmålene.

Marlyn Olavson

Ungdomskoordinator

Båtsfjord kommune

Sak 5 HANDLINGSPLAN FOR MENTAL HELSE BÅTSFJORD

Handlingsplanen følger styreperioden og skal gi en oversikt over hvilke aktiviteter laget planlegger frem til neste årsmøte. Aktivitetene i handlingsplanen skal gjenspeiles i budsjettet.

**Planlagte aktiviteter**

* **Lotteri 2024** med gavekort a kr 250,-. Se liste over tildelte dager til lotteriet på vår messengergruppe.
* **Kursaktiviteter**

Nettkurs/webinarer i regi av Mental Helse sentralt; likepersonsarbeid, styreseminar med fokus på verdier og trygghet, styrearbeid og sekretæroppgaver. Det vil bli annonsert nye kurs fortløpende utover årsmøteperioden på www.mentalhelse.no.

Arrangere egne kurs som er relevant for våre medlemmer.

* **Medlemsmøter/treff**

Avholde inntil 6 medlemsmøter med lokale eller eksterne innledere på aktuelle tema:

* Båtsfjord historie og museumslag 1. halvår.
* Foredrag med Thea Tynæs i løpet av året.
* Foredrag med Tone Lise og Gry Hege Henriksen 2. halvår.
* Benytte grillhytta (pensjonisthuset/4H gården) til sosiale treff i forbindelse med ulike markeringer som f.eks samefolkets dag 6. februar, kvenfolkets dag 16. mars, St.Hansfeiring
* Sommerfest på 4H-gården i samarbeid med Sneskavla 4H.
* FarmenBingo på ordinære medlemsmøter. Premier i form av gevinster/pengepremier. Oppstart i mars. Ansvarlig: Lisa-kathrin.
* **Medlemsrekruttering**

Synliggjøre vårt lokallag ved ulike arrangement i styreperioden

Lage en mediestrategi – vurdere ulike plattformer som kan være anvendelige for oss som f.eks hjemmeside, facebook, instagram.

* **Brukermedvirkning**

Foreslå brukerrepresentanter til råd og utvalg som kan være aktuelle for oss.

* **Politisk påvirkning/synlighet**

Fremme våre kjernesaker, delta i markeringer som er relevante for oss.

* **Turer i nærområdet**

Videreføre TrimBingo i Båtsfjord og Syltefjord.

Ansvarlig: Bodil og Knut Harald

Tur til Farmen høsten 2024.

Tur til Hamna og Nordfjord i samarbeid med Båtsfjord Hotell.

* **Verdensdagmarkering 10. oktober** med stand på dagtid og arrangement på ettermiddag/kveld med grilling.
* **Mørketidsarrangement**

Luciafeiring med gløgg, lussekatter og pepperkaker i grillhytta til pensjonistforeningen/ 4H gården.

* **Julaftenfeiring** i samarbeid med Båtsfjord Røde Kors og Båtsfjord Royal Hotel

**Sak 7 Valg**

**Innstilling fra valgkomiteen 2024-2025**

**Styre 2024**

Leder: Knut Harald Eriksen (1 år) 2025

Kassere: Tone Sund Wahl (2 år) ikke på valg

Styremedlem: Edel Tangen (2 år) ikke på valg

Styremedlem: Jorid Jakobsen (1 år) 2025

Styremedlem: Lisa-Kathrin Olsborg (1år) 2025

1.Varamedlem: Vigdis Hildonen (1 år) 2025

2.Varamedlem: Bodil Kristine Persen (1 år) 2025

**Regnskapskontrollør 2024**

Regnskapskontrollør Majken Holmgren (1år) 2025

Regnskapskontrollør Bjørg Wærnes (1 år)   2025

**Valgkomiteen 2024**

Leder: Majken Holmgren (1år) 2025

Medlem: Gudrun Solberg (1 år) 2025

Medlem: June Lorentzen (1år) 2025

**Delegater til fylkesårsmøte i Mental Helse Troms og Finnmark**

1. June Lorentzen (1år)  2025

2. Gudrun Solberg (1år) 2025

Vara: Siv Sørgaard (1år) 2025